stanford-oval/wikipedia huggingface dataset:
Frozen
ביקורת

"Frozen" זכה לשבחים ביקורתיים בין-לאומיים מטעם מבקרי המוזיקה. סאל צ'ינקוומני מ-Slant Magazine החמיא להפקה המוזיקלית של השיר וראה בה "אחת מיצירות המופת הגדולות של הפופ של סוף שנות ה-90 של המאה ה-20", והוסיף "המילים של השיר לא מסובכות אבל האמירה שלו מפוארת". פול ורנה מטעם מגזין בילבורד תיאר את השיר כ"נפלא". בביקורת אחרת, לארי פליק כינה זאת "גיחה מדהימה לסוגת האלקטרוניקה [אשר] [...] טהרנים מחתרתיים וכוכבי פופ בלתי מעורערים ימחאו עבורו כפיים". רוב שפילד מרולינג סטון הגיב בחיוב על "המלנכוליה הארקטית" שמאפיינת את השיר. ג'יי. די. קונסידיין (אנ') מטעם The Baltimore Sun כינה את "Frozen" כ"בלדה ממוקדת, בעלת מילים עמוקות ואישיות".
ג'ון פארלס (אנ') מניו יורק טיימס התרשם מהצורה ה"עמוקה" וה"זהירה" בה מדונה ביצעה את השיר. ג'ואן אנדרמן מבוסטון גלוב אמר שב-Ray of Light, רק "Frozen" מציג "מצב של בלדריה אלוהית", וממחיש את "הגובה הרגשי" וזאת, בנוסף לכך שהוא מסמל את "היופי של 'Live to Tell' מ-1986 עם קטע מיתר אפל ושופע. כמו כן, הוא בעל זמזום מבשר רעות". בביקורת שלו על Ray of Light, העיר ניל ספנסר (אנ') מאובזרבר, "אלו שירים חושניים כמו [...] 'Frozen' שבולטים; מוזיקה שמנגנים בחדר כדי להירגע". ב-The New Rolling Stone Album Guide ציינו את "Frozen" כשיר שמתאים למצבי רוגע. אליזה גרדנר, מלוס אנג'לס טיימס, אמרה כי "הכישרון המתמשך של מדונה לשלב טקסטורות היפ ואקזוטיות במנגינות פופ נגישות ניכר ב-'Frozen' בצורה מובהקת". ב-Sputnikmusic טענו שבשיר מדונה מוצגת "במיטבה המרגיע", והדגישו את "השימוש המעניין בכלי הקשה" ו"השימוש היפה בכלי המיתר עם אפקטי הטכנו".
דייוויד בראון (אנ') מאנטרטיינמנט ויקלי תיאר את השיר כ"מלודרמה מטלטלת שלעיתים קרובות עוצרת נשימה". צ'אק ארנולד מאנטרטיינמנט ויקלי כתב: "[השיר] נשמע לא דומה לשום דבר שמדונה אי-פעם עשתה קודם לכן; היא יוצרת [בו] יער מיסטי של פליאה קולית – עם מנגינת כלי מיתר סוחפת – ל-'Frozen' יש מגינה כמעט אופראית שלעולם לא מצליחה לגרום לך צמרמורת". סטיבן תומפסון מ-The A.V. Club כתב, "'Frozen' האטמוספירי הוא סינגל מוביל נהדר על אף מילים כמו, 'אהבה היא ציפור / היא צריכה לעוף'". לעומת זאת, ב-NME כינו את השיר "עוד ערימה מהשירים הישנים והבכיינים שלה". ג'ים פרבר מדיילי ניוז כתב ש-"Frozen" מתפשרת על הסגנון האלקטרוני שלו עם "יותר מדי פופ פושר". קרוליין סאליבן מגרדיאן ביקורת אותו בשליליות. חוסה פ. תומאס מ-AllMusic דירג את השיר בשני כוכבים מתוך חמישה, ותיארו אותו כ"קריר".
תשבחות

בשנת 2003, מעריציה של מדונה התבקשו להצביע עבור "20 הסינגלים המובילים של מדונה בכל הזמנים", על ידי מגזין Q. "Frozen" דורג במקום העשירי ברשימה. במגזין בילבורד דירגו את "Frozen" במקום ה-25 ברשימת "40 הלהיטים הגדולים ביותר של מדונה", וקבעו שהשיר סימן "שינוי קולי" בקריירה של מדונה. ברולינג סטון דירגו גם כן את השיר כשירה השישי הטוב ביותר של מדונה בכל הזמנים על פי סקר קוראים, ואמרו כי השיר מגיע ל"איזון המושלם בין נגישות לפופ, בלדרי מתוחכם וטקסטורות אלקטרוניות חדשניות". מארק גרהאם מ-VH1 כלל את "Frozen" ברשימת השירים האהובים עליו ביותר של מדונה, ודירג אותו במקום ה-36; את הרשימה פרסם לכבוד יום הולדתה ה-53 של הזמרת. במאי 2018, דירגו במגזין את השירים המובילים של 1998, וברשימה כללו את "Frozen" במקום ה-31. פרנק דיג'קומו מטעם המגזין טען שהלחן שלו הציג "מדונה חכמה יותר, בוגרת יותר, אחת שעדיין שולטת בקריירה שלה". בעת דירוג הסינגלים של מדונה, לכבוד יום הולדתה ה-60, ג'וד רוג'רס מטעם הגרדיאן מיקמה את "Frozen" במקום השביעי. היא כתבה: "מדובר בשיר אמביינטי, אפל ותזמורתי והוא בעל מצב רוח שבו מדונה מצטיינת. 'Frozen' משלב בצורה מדהימה את הטמפרטורות השונות של הפופ של שנות ה-90 – מעין שילוב צלילי ההפקה האלקטרונית הקרה של ויליאם אורביט עם החום המאובק והקולנועי של הלחן וכלי המיתר הצפון אפריקאיים". באוגוסט 2018, אנטרטיינמנט ויקלי הכתירו אותו לסינגל ה-18 הטוב ביותר של הזמרת. ברשימת "100 השירים הטובים ביותר בכל הזמנים של מדונה" שפורסמה ב-Parade, דורג "Frozen" במקום ה-22. ברשימה דומה Smooth Radio של דורג השיר במקום השני.
הצלחה מסחרית > אירופה ומדינות אחרות

בשבוע הראשון ליציאתו באירופה, הוא התווסף לרשימת ה-BBC Radio 1 A ונכנס למצעדי הרדיו בגרמניה, צרפת והולנד. הוא זכתה לשידור רב ברדיו ב-63 תחנות ביבשת, עם האזנות רבות בגרמניה, דנמרק, איטליה ושווייץ, וב-14 בפברואר דורג במקום התשיעי ברדיו האירופאי של מגזין Music & Media; הופעת הבכורה הגדולה ביותר מאז יצירתו בתחילת 1997. לאחר שלושה שבועות, הוא הגיע למקום הראשון, שם זה שהה במשך תשעה שבועות רצופים; מרבית השבועות מאז "(Everything I Do) I Do It for You" של בריאן אדמס משנת 1991 (12 שבועות). וסיים בתור הסינגל השלישי המושמע ביותר ברדיו האירופאי, מאחורי "Life" של דז'רי ו-"Truly Madly Deeply" של סבאג' גארדן. ההצלחה נמשכה ב-European Dance Traxx, שם דורג במקום הראשון ושהה במשך חמישה שבועות ברציפות. עם זאת, באירופה הוט 100, המבוסס על השירים הנמכרים ביותר של השבוע, "My Heart Will Go On" של הזמרת הקנדית-צרפתייה סלין דיון מנע ממנו להגיע לפסגה במצעד שפורסם ב-7 במרץ. אף על פי שהוא זכה להצלחה רבה מבחינה מסחרית ודורג כשיר החמישי המצליח ביותר של השנה.
במצעד הסינגלים הבריטי, "Frozen" היה לשירה הראשון של מדונה מזה שמונה שנים מאז "Vogue" (1990) – השמיני שלה בסך הכול – והראשון בקריירה שלה שהופיע לראשונה בראש המצעד, עם 196,604 עותקים שנמכרו בשבעת הימים הראשונים ליציאתו. הוא שהה בסך הכול שלושה-עשר שבועות במצעד ודורג במקום ה-25 במצעד שפורסם בסוף אותה השנה. הוא זכה להצלחה רבה במצעד הדאנס הבריטי, שם דורג במקום השלישי ב-1 במרץ. במרץ 2019, יותר מעשרים שנה לאחר פרסומו, איגוד תעשיית ההקלטות הבריטי (BPI) העניק לו את תואר הפלטינה על מכירות של למעלה מ-600,000 עותקים; המכירות עמדו על 602,200 באפריל באותה השנה, על פי נתונים של חברת המצעדים הרשמית, והוא נשאר כסינגל האחד-עשר המצליח ביותר שלה במדינה. הוא הגיע למקום הראשון בסקוטלנד, ספרד, פינלנד, יוון, הונגריה, איטליה ופולין, והשני בגרמניה, אוסטריה, ולוניה (בלגיה), צרפת, נורווגיה, הולנד, שוודיה ושווייץ. בפלנדריה (בלגיה) הוא דורג במקום השלישי במצעד הסינגלים האזורי והעשירי במצעד שירי הדאנס האזורי, ובשאר השווקים האירופאים דורג במקום הרביעי בדנמרק ובאירלנד, ה-11 באיסלנד, וה-36 באוקראינה, אם כי דורג שם 22 שנים לאחר יציאתו המקורית. הרמיקס של "Frozen" משנת 2021 דורג במקום השמיני במצעד הסינגלים השוודי.
באוסטרליה הוא שהה חמישה שבועות לא-רצופים במקום החמישי ו-16 שבועות בסך הכול במצעד; הוא דורג כסינגל ה-44 המצליח ביותר במדינה באותה השנה, וקיבל את תואר הזהב על ידי איגוד תעשיית ההקלטות האוסטרלי (ARIA) לאחר שנמכר בלמעלה מ-35,000 עותקים. באותה העת, בניו זילנד הוא הופיע לראשונה במקום השביעי ובשבוע שלאחר מכן הגיע למקום החמישי. לבסוף, בטאיוואן הוא דורג במקום השני ברשימה שפורסמה על ידי הפדרציה הבין-לאומית לתעשייה הפונוגרפית (IFPI).
הצלחה מסחרית > בישראל

מעבר להצלחתו של "Frozen" ברחבי העולם, זכה השיר להצלחה רבה בישראל. לקראת סוף שנת 1998, פורסם המצעד השנתי של גלגלצ, אך מיקומו של "Frozen" לא תועד כמו גם שאר מיקומי השירים האחרים, פרט לזה ש-"I Don't Want to Miss a Thing" של להקת אירוסמית' הוכתר ל"שיר השנה". בשנת 2020 החליטו עורכי המצעד המקורי של רשת ג', אבי גולדברגר ויעקב אשכנזי, לבצע "תיקון" לעובדה שעד אז, שנת 1998 הייתה השנה היחידה שלא שודר בה מצעד שנתי לועזי מסכם. בהתאם לכך, לאחר יותר מ-20 שנה, נפתחו ההצבעות עבור המצעד השנתי הלועזי לשנה זו. המצעד שודר בתחנה "קול גלים – 106 אף.אם", במקביל לשידור באינטרנט, בינואר 2021. המצעד הוגש על ידי עופר נחשון ואלמוגית אלוש, ובמסגרתו דורג "Frozen" במקום השני.
במצעד העשור המקורי של שנות ה-90 של המאה ה-20 אשר שודר בגלגלצ ובגלי צה"ל ב-29 בדצמבר 1989 דורג "Frozen" במקום ה-37; אותו המצעד כלל את 100 השירים הפופולריים ביותר במדינה במהלך אותו העשור מתוך 700 בסך הכול שהועמדו להצבעה. בשנת 2019, גלגלצ פתחו מחדש להצבעה את מצעד העשור. המצעד שודר ב-23 באוגוסט במשך 10 שעות, ובמהלכו דורג "Frozen" במקום ה-124.
הרמיקסים של סיקיק

ב-30 במרץ 2021, המפיק המוזיקלי הקנדי סיקיק פרסם סרטון באפליקציית שיתוף הווידאו טיקטוק, כשהוא עוטה מסכה וברקע מתנגן רמיקס של "Frozen". הרמיקס הושמע ביותר מ-125 אלף סרטונים שהועלו לטיקטוק, המבוססים על אתגרי בישול ותלישת שיער; הם נצפו למעלה מ-26 מיליון פעמים. ב-3 בדצמבר באותה השנה, הופץ הרמיקס באופן רשמי בפלטפורמות הדיגיטליות ובהזרמת מוזיקה, כהוצאה ראשונה מתוך כמיהתה של מדונה להוציא מחדש את כל קטלוג המוזיקה שלה. רמיקס זה נשלח לרדיו האיטלקי ב-24 בינואר 2022. במרץ 2022 הופצו שני רמיקסים נוספים, הראשון בהשתתפות הזמר הניגרי פיירבוי DML, והראפרית האמריקאית 070 שייק בשני; לשניהם צולמו וידאו קליפים חזותיים. ב-19 במאי, הופץ הרמיקס הרביעי, "Frozen on Fire", שכלל שירה של סיקיק, בעוד שמדונה הקליטה מחדש כמה חלקים מהשיר. איטרציה זו הופצה לצד קליפ וסרטון מילים.
הרמיקסים של סיקיק ל-"Frozen" מאופיינים בעיקר בסוגת הטראפ, אך מאופיינים גם במוזיקת דאנס אלקטרונית מינימליסטית ואלקטרו. הם מורכבים מהקולות הערוכים של מדונה שנלקחו מהגרסה המקורית של הרצועה, שכונתה "now-iconic" בידי רפאל הלפנד מ-The Fader. הרמיקס מתחיל בשורה "איך החיים יכולים להיות מה שאתה רוצה שיהיו? אתה קפוא, כשהלב שלך לא פתוח". גיל קאופמן מבילבורד כינה את הביצוע "איטי" ו"עצבני". שאד ד'סוזה מ-The Fader וסבאס אלונסו מ-Jenesaspop מתחו ביקורת על מדונה בעקבות כך שהוציאה יותר מדי רמיקסים; לטענתם, הבעיה הראשונה הייתה קידום יתר על המידה, בעוד שהבעיה השנייה הייתה אורכם הקצר של כל אחד מהם.
מבחינה מסחרית, "Frozen (Remix)" הופיע לראשונה במקום ה-20 במצעד שירי הדאנס/אלקטרוני של בילבורד, עם 496,000 השמעות בארצות הברית ו-1,800 עותקים שנמכרו. ב-16 באפריל 2022, דורג הרמיקס במקום העשירי במצעד, והפך לשירה השלישי של מדונה בעשירייה הפותחת, והראשון של סיקיק שעשה זאת. במהלך השבוע הוא צבר למעלה מ-2.3 מיליון השמעות (גידול של 45%) ו-1,000 הורדות בתשלום (גידול של 15%). בנוסף, הרמיקס הגיע בשיאו למקום החמישי במצעד שירי הדאנס/אלקטרוני הדיגיטליים. עד מאי 2022, צבר הרמיקס למעלה מ-125 מיליון השמעות ברחבי העולם בכל פלטפורמות הסטרימינג השונות, כאשר 8.4 מיליון השמעות מתוכן הצטברו בארצות הברית, עד מרץ 2022.
הרמיקסים של סיקיק > הרמיקס של פיירבוי DML

ב-1 במרץ 2022, מדונה שיתפה תמונה שלה ושל הזמר הניגרי פיירבוי DML באינסטגרם שלה, והכריזה על רמיקס חדש. יומיים לאחר מכן, הרמיקס שהוזכר לעיל היה זמין להורדה דיגיטלית וסטרימינג דרך חבורת התקליטים האחים וורנר ו-APG (ארטיסט פרטנר גרופ). באותו היום, שני האמנים פרסמו הצצות מהקליפ של השיר באינסטגרם שלהם; הם כינו אחד את השני "אש", בעוד פיירבוי DML כתב: "(שולח) אהבה למלכה על שאפשרה לי להשתתף בקלאסיקה הזו". הרמיקס הזה מתחיל עם שירה של מדונה, ומאוחר יותר כולל מילים חדשות בביצוע פיירבוי DML, העוסקות בשברון לב: "אל תגרום לי לבזבז את הזמן שלי / חיכיתי כל חיי". מאוחר יותר הוא אומר "חשבתי שאת אוהבת אותי / חשבתי שאת סומכת עליי / ניסיתי לטפל בלב שלך / אבל הוא קפוא". באאוטרו ניתן לשמוע את קולה של מדונה.
בכתב לווראייטי, מייק ואס העיר שפיירבוי DML "מקונן בשיר, בשילוב עם פעימות הטראפ הסוחפות של סיקיק" ולוקח את השיר ל"כיוון מלא בנשמה, בו הוא צולל עמוק יותר לטריטוריה של שברון לב". במאמר שפורסם בידי חברת המצעדים הרשמית, כתב ג'ורג' גריפית'ס: "השיר מתחלף מהשירה הקרה כקרח, שמושפעת מהמוזיקה האלקטרונית, של מדונה, ועובר למשהו בעל קצב טראפ בקטע השירה של פיירבוי DML". האנה דיילי מבילבורד תיארה את השירה של פיירבוי DML כ"עדינה". קאופמן מאותו המגזין כינה את העיבוד כ"מהפנט". איקר אורוז מ-Jenesaspop כינה את הרמיקס הזה "לא-מהותי", בעוד שסבאס אלונסו שכותב עבור אותו המגזין, סבר כי למבצעים אין כימיה בשירה שלהם.
הווידאו קליפ של הרמיקס פורסם בבכורה עולמית בערוץ היוטיוב של מדונה ב-10 במרץ 2022. הוא בוים על ידי ריקרדו גומס ואורכו כמעט שלוש דקות. במהלך הצילומים, מדונה מזכירה בהומור את היותה שיכורה וכינתה את עצמה "מרדונה". 25 השניות הראשונות של הקליפ מתמקדות בעין ובתמונותיה של מדונה. כשהקצב מתחיל, מופיע צילום של דוברמן בצבע שחור מהקליפ המקורי. בקליפ, מדונה נראית כששיערה ארוך ושחור וזאת, בנוסף לכך שהיא לבושה במחוך עור שחור עם שרוולים ארוכים שחורים, מכנסיים קצרים שחורים וכפפות שחורות; היא עונדת תכשיטים דמויי צלב שנוצרו בהשראת אלבום האולפן הארבעה-עשר שלה, Madame X ‏(2019). לאחר מכן מוצגות תמונות מרובות שלה, שצולמו מזוויות שונות, ומקרינות את העישון שלה בין שאר הצילומים המשולבים עם אורות מהבהבים ותפאורה שנוצרה בהשראת הקליפ המקורי של "Frozen". לאחר מכן, פיירבוי DML מוצג; הוא נראה כשהוא כורע ליד רגלה של מדונה ושר את הבתים שלו מול רקע המציג להבות. הזוג גם רוקד אחד עם השני. בסוף הקליפ, מדונה מעיפה את שערה ברוח ומושיטה את זרועותיה קדימה. קנה מקפרטי מ-Paper טענה שמדובר בקליפ "כובש", ואמרה שהוא מציג את "השילוב המושלם של אש וקרח". יוהאן רול מ-Pure Charts סבר שהקליפ "לוהט". זאת, בעוד שמבקרי המוזיקה מטעם Jenesaspop לא התרשמו מהקליפ, ותיארו אותו כ"חסר משמעות" ו"לא דומיננטי".
הרמיקסים של סיקיק > הרמיקס של 070 שייק

ב-25 במרץ 2022, מדונה הכריזה על רמיקס נוסף עם סיקיק של "Frozen" דרך האינסטגרם, והפעם בהשתתפות הראפרית והזמרת האמריקאית 070 שייק. בפוסט היא כינתה את 070 שייק "אחת האמניות האהובות עליה ביותר". ארבעה ימים, פורסמו קטעים מתוך הקליפ של הרמיקס; הוא יצא לבסוף שישה ימים לאחר מכן, ב-31 במרץ. לאחר יציאת הרמיקס, מדונה פרסמה הצהרה אודות האמנית המשתתפת בו, ואמרה: "070 שייק היא מסתורית ומושכת עד שאין לתאר. יש מעט מאוד נשים בעולם מוזיקת הטראפ שאינן גברים. המילים שלה עמוקות וייחודיות – אין כמוה. אני נרגשת שהעולם יגלה אותה!". במגזין וראייטי, נאמר שהיא רצתה להבטיח שהרמיקס הזה ישלב ייצוג של להטבא"ק (ראשי התיבות של לסביות, הומואים, טרנסג'נדרים וביסקסואלים; א' מציינת אינטרסקס, אומניסקסואליות, א-בינארי או א-מיניות; ק' מציינת קוויר).
הרמיקס עם 070 שייק ל-"Frozen" תואר כ"בלדה רגשית", שבה היא "שרה בצרידות לצד קולה המעורער של מדונה ועוצמת הבס העמוק של סיקיק". ב-Jenesaipop דווח שהשורות מהפזמון, "אני מרגישה קרוב מספיק לגן עדן / ללכת, להישאר, לעזוב, להתפלל" ("I feel close enough to heaven / To go, to stay, to leave, to pray"), עשויה להיות חזרה לשיר "Levitating" של דואה ליפה מ-2020, שהרמיקס שלו שנעשה בידי דה בלסד מדונה כלל את מדונה עצמה. קאט בוזה מרולינג סטון אמרה שהביצוע הזה "רודף" והשירה של 070 שייק היא "שמימית". טום ברייטן מ-Stereogum סבר שהאמנית המשתתפת בשיר "נשמעת מצוין", בעוד שהרמיקס עצמו "נשמע כמו שיר שלם". דניאלה אווילה מפיפל תייגה את הרצועה כ"בעלת משב רוח". קאופמן כינה את הרמיקס כבעל "מצב רוח", בעוד שטען שקטעי השירה של 070 שייק מדמות "עיניים עייפות וישנוניות".
קליפ נלווה הופץ באותו היום עם הרמיקס, והוא בוים על ידי ראיין דרייק וריקרדו גומס (שביים את הקליפ של הרמיקס השני). בקליפ, מדונה חובשת פאה בלונדינית, מרכיבה משקפי שמש שחורים, לובשת ז'קט עור ונועלת מגפי פלטפורמה, בעוד שבחלק מהצילומים, המראה שלה כולל תחרה ושמלת מיני. הקליפ מתחיל כשהזמרת נוסעת ל-070 שייק בלילה, אך נתקלת בגדר תיל שמונעת ממנה להמשיך בנסיעה. מאוחר יותר, הקליפ כולל קטעים ב"זוויות כהות ומהפנטות שונות", לפני שהוא מסתיים בסצנה שבה הן נוסעות יחד. ברייטן סבר שהקליפ עשוי להיות בהשראת משחק וידאו. אלונסו השווה את הקליפ הזה לזה של מדונה משנת 2001 עבור "What It Feels Like for a Girl", עקב שימוש ברמיקס בקליפ ובמכוניות.
הרמיקסים של סיקיק > "Frozen on Fire"

Frozen on Fire (בעברית: קיפאון על אש) שם הרמיקס הרביעי של סיקיק ל-"Frozen" של מדונה. הוא כולל שירה של הדי ג'יי, בעוד שהזמרת הקליטה מחדש כמה מהשורות שלה מתוך כוונה "להזכיר לאנשים ש[היא] כתבה את השיר הזה". "Frozen on Fire" מזכיר את הגרסה שסיקיק העלה לערוץ היוטיוב שלו בדצמבר 2021, כשיש לו קטע שירה משלו.
הבית הראשון של "Frozen on Fire" מתייחס לסיקיק ("popping Molly"). לכאורה, אזכור לאלבום האולפן השנים-עשר של מדונה, MDNA ‏(2012). עבור גרסה זו, הסוף המקורי של הבית השני קוצר כך שיתאים לשירתה של מדונה. לפי ד'סוזה, איטרציה זו היא שיר טראפ-פופ המזכיר את הגרסה המקורית משנת 1998. מאוחר יותר, הוא הרחיב שזה "האידיאל האפלטוני של מדונה המעודכנת ל-2022, לכאורה. זה זר ושונה ממה שהיא עשתה במהלך הקריירה שלה". על הרמיקסים והצלחתם דיברו במאקו, תוך הצגת תמונה שנלקחה מהקליפים שלהם.
"Frozen on Fire" יצא לאור ב-19 במאי 2022, והיה זמין להורדה דיגיטלית וסטרימינג דרך האחים וורנר וארטיסט פרטנר גרופ, ונשלח לרדיו האיטלקי למחרת. הקליפ שלו הוקרן בבכורה עולמית ביוטיוב ב-19 במאי, והוא מונטאז' של כל שלושת הקליפים שלה לשיר, בעוד שקליפ המילים שלו פורסם חמישה ימים לאחר מכן. קליפ המילים מציג לב פועם מכוסה בקרח.
גרסאות כיסוי ושימוש במדיה

גרסת רוק לשיר הוקלטה בידי ג'ף סקוט סוטו (אנ') עם להקת טליסמן (אנ') עבור האלבום Truth משנת 1998. מבקר מוזיקה מטעם Melodic Rock הפנה כלפי הגרסה ביקורת חיובית וכינה אותה "גרסה בעלת מצבי רוח, עם קולות ליווי מתאימים וכלי מקלדת שמצליחים להשתלב עמם". להקת המטאל התעשייתי הפולנית Thy Disease (אנ') השתמשה בחלקים מקטעי כלי המיתר וקטעי השירה המקוריים של "Frozen" בגרסה שנכללה באלבום הבכורה של הלהקה, Devilish Act of Creation‏ (2001). בשנה שלאחר מכן, קבוצת היורודאנס הצרפתית/הולנדית/טורקית מאד'האוס הקליטה אותו מחדש עבור אלבום המחווה, Absolutely Mad. להקת הרוק הבריטית ג'ין לאבס ג'זבל (אנ') הקליטה את גרסת הכיסוי שלה ל-"Frozen" שנכללה בשני אלבומים, A Tribute to Madonna: Virgin Voices ו-Tribute to Madonna: Like a Virgin. דום קאונטי אלקטריק צ'יר נתנו לשיר תחושה של "רוק אפל" עם הקאבר שלהם, שיצא ב-2004.
להקת הרוק האיטלקית אבסינת' אפקט הקליטה גרסת כיסוי של "Frozen" עבור אלבום הבכורה שלה שיצא לאור בשנת 2009. במאי 2013, המתמודד אולימפ (אנ') ביצע את השיר בעונה השנייה של הגרסה הצרפתית ל-The Voice: la plus belle voix, מה שאפשר לו להגיע לחצי הגמר של התוכנית. המנטורית שלו, ג'ניפר, ביקרה בחיוב את הופעתו. ג'רום ורמלין מ-Metronews.fr אמר "ללא פסנתר, אך עם שימוש בתפאורה מרהיבה, הזמר הצעיר מאמיין מציג את קולו הייחודי. והתוצאה הסופית? תערובת של כנות כה גדולה וטהורה. וזאת, על אף שהנוסחה עשויה להיראות חזרתית. לא קשה להישבות בה". הנאה עבדלואהד מ-TF1 העיר כי עם הביצוע, הוא "לקח את השיר ממלכת הפופ". אף על פי שהוא לא בוצע על ידי צוות התוכנית, השיר נכלל בפרק "כוחה של מדונה" (The Power of Madonna), בסדרת הטלוויזיה Glee, בשנת 2010. בשנת 2019, הושמע השיר בתחילת עונתה השנייה של She's Gotta Have It אשר שודרה בנטפליקס.
האשמה בפלגיאט

בנובמבר 2005, שופט בלגי במונס קבע שהנושא הפותח בארבע התיבות של "Frozen" הוא גנבה מהשיר "Ma vie fout le camp" ("חיי לא מגיעים לשום מקום"), שהלחין סלווטורה אקווביבה. השופט הורה לאחר מכן על הפסקת מכירת יתר כל העותקים שנותרו, ואסר על המשך השמעת השיר בטלוויזיה וברדיו הבלגיים. השופט הורה לאחים וורנר, EMI וסוני להפיץ את ההחלטה בתוך חמישה-עשר ימים לכלי התקשורת, וגזר עונש בגובה 125,000 אירו בגין אי-ציות לצו בית המשפט. עורך דינו של אקווביבה, ויקטור ויסנט דהין, אמר: "ניסינו להגיע להסכם ידידותי... אך הם לא רצו לנהל משא ומתן אז תבעתי אותם בגין פלגיאט. הם גנבו שיר, אז הם צריכים לשלם על ערך השיר". לא ניתנו פיצויים בגין השיר. אקווביבה הסביר לבית המשפט שהזמרת שמעה את "Ma vie fout l'camp" במהלך טיול למוסקרון בסוף שנות ה-70. היא גויסה להיות רקדנית בסיבוב הופעות עם הזמר הצרפתי פטריק הרננדז (אנ'), שתקליטוריו הופקו במוסקרון. דהין הצהיר שהתביעה היא רק הצעד הראשון, והדיון הבא יהיה על זכויות היוצרים שהשיגה מדונה עם "Frozen". לאחר מכן, השיר הושמט מרשימת הרצועות הסופית של ההוצאה הבלגית ל-Celebration ב-2009. עם זאת, מדונה ביצעה את השיר במהלך סיבוב ההופעות "Sticky & Sweet Tour" בוורכטר, כאשר ברט ביזמן, מנהל השיווק של הסניף הבלגי של האחים וורנר, קבע כי "מדונה לא מפחדת מהתפרעות פחות או יותר". אקווביבה הגיב על המקרה:
מדונה מתכננת לבצע את "Frozen" בוורכטר? לא ציפיתי לשום דבר אחר, אתה יודע. אפילו לא אכפת לי. זה פשוט יהיה נחמד כי סוף סוף אקבל קצת כסף אחרי כל השנים האלה, כי התיק עדיין נמשך. אני בהחלט לא הולך להופעה. עורך הדין שלי עוקב אחר המקרה. אני באמת הולך לעקוב בעניין אחר ההופעה של מדונה, כי היא באמת לא יכולה לבצע את השיר. עם זאת, אני חושב שלא ננקוט בצעדים מידיים. החלטת בית המשפט נתונה לפרשנויות שונות. אי אפשר להשמיע את השיר ברדיו או למכור אותו, אך האם יש לנו מספיק ויכוחים והצדקות כדי שההופעה תבוטל? לא נביא מחזה נוסף להופעה. שערוריות מיותרות, עם מדונה זה מובטח.
בפברואר 2014, בית המשפט הבלגי ביטל את פסק הדין והכריז שמדונה לא גנבה מיצירותיו של אקווביבה. בית המשפט דיבר על "עבירת הון חדשה" בתיק: גם המלחין אדואר סקטו די סווצ'יו והאגודות טבאטה אטול מיוזיק ומיוזיק אין פריז הגישו תלונה בגין פלגיאט. לדבריהם, גם "Ma vie fout le camp" וגם "Frozen" מקורם בשיר "Blood Night" אותו הלחינו ב-1983. לאחר השוואה בין שלוש הרצועות בתיק, הפסיקה הסופית הייתה שהשירים "לא מספיק 'מקוריים' כדי לטעון שהתרחש פלגיאט כלשהו". בעקבות פסק הדין הזה, בוטל העונש שהוטל על "Frozen" והוא חזר להתנגן ברדיו, כמו גם להימכר ולהיכלל באלבומים הבאים שהוציאה מדונה במהלך הקריירה שלה.
רשימת השמעה

| --- | --- |
 תקליט סינגל 7 אינץ' אמריקאי; תקליטור סינגל יפני "Frozen" (גרסת התקליט) –‏ 6:10  "Shanti/Ashtangi" (גרסת התקליט) –‏ 4:29 תקליט 12 אינץ' אמריקאי ותקליטור מקסי-סינגל "Frozen" (גרסת התקליט) –‏ 6:10  "Frozen" (רמיקס מאת סטריאו אם סי) – 5:49  "Frozen" (קלאב מיקס מורחב) – 11:21  "Frozen" (מלטדאון מיקס) – 8:13 תקליטור סינגל בריטי ותקליטור מקסי-סינגל יפני "Frozen" (גרסת התקליט) –‏ 6:10  "Frozen" (רמיקס מאת סטריאו אם סי) – 5:45  "Frozen" (מלטדאון מיקס – גרסה ארוכה) – 8:13  "Frozen" (קלאב מיקס מורחב) – 11:17  "Frozen" (ויידסקרין מיקס) – 6:36 סינגל דיגיטלי (2021) "Frozen" (גרסת התקליט) –‏ 6:10  "Frozen" (רמיקס מאת סטריאו אם סי) – 5:49  "Frozen" (קלאב מיקס מורחב) – 11:21  "Frozen" (מלטדאון מיקס – גרסה ארוכה) – 8:13  "Frozen" (ויידסקרין מיקס) – 6:36  "Frozen" (גרסה ערוכה) – 5:08  "Frozen" (רמיקס ערוך מאת סטריאו אם סי) – 4:53  "Frozen" (קלאב מיקס ערוך מורחב) – 4:37  "Frozen" (דרומפלה מאת ויליאם אורביט) – 5:15  "Frozen" (דרומפלה מאת ויקטור קלדרונה) – 5:10:  הורדה דיגיטלית / סטרימינג – רמיקס מאת סיקיק "Frozen" (רמיקס מאת סיקיק) – 2:00 הורדה דיגיטלית – רמיקס מאת סיקיק ו-DML פיירבוי "Frozen" (רמיקס מאת סיקיק ו-DML פיירבוי) – 2:13 סטרימינג – רמיקס מאת סיקיק ו-DML פיירבוי "Frozen" (רמיקס מאת סיקיק ו-DML פיירבוי) – 2:13  "Frozen" (רמיקס מאת סיקיק) – 2:00 הורדה דיגיטלית – רמיקס מאת סיקיק ו-070 שייק "Frozen" (רמיקס מאת סיקיק ו-070 שייק) – 2:19 סטרימינג – רמיקס מאת סיקיק ו-070 שייק "Frozen" (רמיקס מאת סיקיק ו-070 שייק) – 2:19  "Frozen" (רמיקס מאת סיקיק) – 2:00 הורדה דיגיטלית – "Frozen on Fire" "Frozen on Fire" –‏ 3:12 סטרימינג – "Frozen on Fire" "Frozen on Fire" –‏ 3:12  "Frozen" (רמיקס מאת סיקיק) – 2:00
קרדיטים

הקרדיטים מותאמים מהערות האלבום של Ray of Light.
מדונה – כתיבה, הפקה
פטריק לאונרד – כתיבה, הפקה, רמיקסים, עיבוד
ויליאם אורביט – הפקה
מריוס דה פריס – כלי מקלדת, תכנות
קרייג ארמסטרונג – סידור מיתרים
היסטוריית יציאות לאור

| אזור | תאריך יציאה | פורמט (ים) | גרסה | חברת תקליטים | מקור |
| --- | --- | --- | --- | --- | --- |
| אירופה | 23 בינואר 1998 | רדיו איירפליי | רגילה | האחים וורנר • מאבריק |  |
| ארצות הברית | 19 בפברואר 1998 | רדיו איירפליי | רגילה | האחים וורנר • מאבריק |  |
| הממלכה המאוחדת | 23 בפברואר 1998 | תקליט 12 אינץ' • תקליטור • קלטת שמע | רגילה | האחים וורנר • מאבריק |  |
| ארצות הברית | 3 במרץ 1998 | תקליט 7 אינץ' • תקליט 12 אינץ' • תקליטור • תקליטור מקסי • קלטת שמע | רגילה | האחים וורנר • מאבריק |  |
| כלל העולם | 12 במרץ 2021 | הזרמת מוזיקה • הורדה דיגיטלית | מיני-אלבום | האחים וורנר |  |
| כלל העולם | 3 בדצמבר 2021 | הזרמת מוזיקה • הורדה דיגיטלית | רמיקס מאת סיקיק | APG • האחים וורנר |  |
| איטליה | 24 בינואר 2022 | רדיו איירפליי | רמיקס מאת סיקיק | האחים וורנר |  |
| כלל העולם | 3 במרץ 2022 | סטרימינג • הורדה דיגיטלית | רמיקס עם פיירבוי DML | APG • האחים וורנר |  |
| כלל העולם | 31 במרץ 2022 | סטרימינג • הורדה דיגיטלית | רמיקס עם 070 שייק | APG • האחים וורנר |  |
| כלל העולם | 19 במאי 2022 | סטרימינג • הורדה דיגיטלית | "Frozen on Fire" | APG • האחים וורנר |  |
| איטליה | 20 במאי 2022 | רדיו איירפליי | "Frozen on Fire" | קידום ויחסי ציבור |  |
ביאורים

↑  עותקים בהזמנה מראש בלבד.
↑  מכירות מאז 2009.
רב המשרתים, היפוליט

| --- | --- |

סצנה מהסרט
 מבוסס על:  על פי המחזה של מולייר
 בימוי:  סטיב סקיי
 הופק בידי:  סטיב סקיי, בלה קלטי
 תסריט:  קארוי נוטי
 עריכה:  לאסלו בנדקט 
 שחקנים ראשיים:  דיולה צ'ורטוש, דיולה קאבוש, פאל יאבור
 מוזיקה:  Mihály Eisemann 
 צילום:  István Eiben, Eduard Hoesch 
 מדינה:  הונגריה 
 חברה מפיצה:  מוקפ 
 שיטת הפצה:  direct-to-video 
 הקרנת בכורה:  1931
 משך הקרנה:  77 דק' 
 שפת הסרט:  הונגרית 
 סוגה:  קומדיה רומנטית, סרט קומדיה 
 דף הסרט ב־IMDb
 
רב המשרתים, היפוליט (בהונגרית: Hyppolit, a lakáj) היה סרט קומדיה הונגרי בשחור-לבן שיצא ב-1931.
זהו הסרט המדבר ההונגרי השני שצולם בקיץ 1931, הפך לאייקון, וכלל כוכבים גדולים אמיתיים. הבמאי והמפיק סטיב (אישטוואן) סקיי, שחזר מגרמניה, מלחין הלהיטים מיהאי אייזמן, גדול הצלמים ההונגריים של התקופה אישטוואן אייבן והתסריטאי קארוי נוטי, וכן שלושה שחקנים אגדיים: דיולה צ'ורטוש, דיולה קאבוש ופאל יאבור. הסיפור התבסס על מחזהו של מולייר, "גם הוא באצילים".
היצירה, שנועדה במקור לבמה, אכן עובדה לבמה על ידי אישטוואן זאגון 34 שנים לאחר יציאת הסרט ושוכתבה כמחזה. הגרסה הבימתית שוחררה ב-1965. היא הוצגה בבכורה ב-10 בדצמבר בבמה הקטנה של הבמה העליזה, בבימויו של יוז'ף ז'ודי עם לאסלו קזאל (בתפקיד שניידר) וארווין קיבדי (בתפקיד היפוליט) בתפקידים הראשיים. ההצגה עדיין ברפרטואר התיאטראות בהונגריה עד היום.
בשנת 2000, נבחר הסרט לקולנוע הונגרי - הטובים ביותר, ובשנת 2012, נכלל בין 53 היצירות ההונגריות הטובות ביותר שנבחרו על ידי חברי האקדמיה ההונגרית לאמנויות.
אווה פניבשי (בסרט בתפקיד טרקה), למרות שלא הייתה לה קריירה בהונגריה לאחר הסרט, זכתה בחיים ארוכים, כך שהיא עדיין ראתה את השחזור הדיגיטלי של הסרט. היא נפטרה זמן קצר לאחר מכן בשנת 2009 בגיל 97.
עלילה

קבלן התובלה מתיאש שניידר הופך להצלחה כלכלית בן לילה, אבל עושרו הופך למר בשל העובדה שאשתו רוצה לחיות בבית חיים בורגניים ברמה גבוהה. היא מקבלת לביתה רב משרתים (butler) ששירת בעבר בביתו של רוזן. היא מצפה מבעלה שיתנהג בדרך אצילית ומכובדת.
היפוליט הופך את חיי המשפחה, מסדר מחדש את הדירה, התזונה, הצוות והיחסים החברתיים. מר שניידר סובל את זה, אבל יום אחד יספיק לו.....
המהנדס בֶּנֶדֶק, עובד בסתר בתובלות אצל שניידר כדי שיוכל להיות קרוב לבתו של שניידר, טרקה. עם זאת, אמה רוצה לחתן את טרקה למר מאקץ', איש ממשפחה טובה. הכנסתו של רב המשרתים, ששירת במשפחות אריסטוקרטיות, לבית המשפחה הבורגנית הנובו רישית מולידה הרבה אי הבנות והמון מצבים קומיים מצחיקים.